./data/phi0474/phi010/phi0474.phi010.perseus-lat2.xml
M. Tullius Cicero
iactata res				erat in contione a tribuno seditioso; incognita causa probatum erat illud multitudini; nemini licitum est contra				dicere, nemo denique ut defenderet contrariam partem laborabat  in				invidiam porro magnam illa iudicia venerant  etenim paucis postea				mensibus alia vehemens erat in iudiciis ex notatione tabellarum invidia versata  praetermitti ab censoribus et				neglegi macula iudiciorum posse non videbatur  homines, quos ceteris				vitiis atque omni dedecore infamis videbant, eos hac quoque subscriptione notare				voluerunt, et eo magis quod illo ipso tempore illis censoribus erant iudicia cum equestri				ordine communicata, ut viderentur per hominum idoneorum ignominiam sua auctoritate					rem				reprendisse